section_heading: Životopis
paragraph_text: S državnih dužnosti postupno je prelazio na upravljanje posjedima stečenim mirazom u Križevačkoj županiji. Uskoro mu je carica Marija Terezija ustupila komorski zemljoposjed Čepin (1765.) zbog odanosti. Otkupio je i 1778. erdutski veleposjed, koji su činili Erdut, Aljmaš, Sarvaš i Tenja sa slavonske strane te Sveti Lovre i Novo Selo u Bačkoj. Transakcija je bila teška 340.000 forinta, zbog čega je radi namicanja novca prodao ubrzo dio imanja (Sarvaš, Novo Selo i Svetog Lovru), pola novca sam je skupio, a pribavio si je i dugoročni zajam od 120.000 forinti koji mu je dala nadvojvotkinja Marija Ana. Zakupio je valpovački posjed.